钦定古今图书集成/方舆汇编/职方典/第1445卷 > 《乌石书院记》前人
## 钦定古今图书集成/方舆汇编/职方典/第1445卷 > 《乌石书院记》前人

“有山于此，不百尺而高，不一里而遥。坐而眺远山，四
面苍色，自远而来。前有万顷之风波，晶晶漾漾，若隐
若见于林树间。对城而廓，处野而奥。以吴子之好游，
将为家于山水之间，博采旁问，求其会我意者，不可
一得。此则最惬我意，当眼举趾，经岁而又不能得，斯
又非可怪事邪？”己未之九月，返自朗宁。病横人之不
“麦也？”将教之麦，课儿辈麦于西郊，见丛莽中有若高
丘，乃与诸徒披莽而入。棘裂我衣，石滑我步，亦无可
见，遂下。明日，空斋中忽望宝华峰，不觉清风翼其步，
白云前其驱。不戒仆夫，将乘兴而往。南至横江，未及
渡，兴辄尽，乃牵儿子戏跳于滩之上，循西行经乌石
岭而返。又明日，北出，把儿臂行，眺龙起之池，又以荒
秽，意亦不在。又循西行，望乌石岭而返。又明日又西
出，忽语仆夫曰：“曷不剪荒伐恶以舒我视？”果而荒翳
一除，有美皆出。宝华屏其前，古钵枕其后，东城西山，
鸣禽跃鱼，争巧献奇于树林陂塘之间，若有以逢迎
我者。于是日至又日至焉。步既不厌，景亦难穷。始怪
得之之晚，以问之心，“心既莫知；以问之山，山又不答。”
闻古之擅胜概者，必于深山穷谷，迹所罕到，后出为
奇。此乃不凌高探深，其奇又若此，岂以后出者予我
欤？如必待至诚笃好，舍我其谁？且又迟迟逾岁，若彼
其难，卒乃以无意得之，将造化者秘而不轻其出欤？
士君子俛仰宇宙，登山观水，夫固寄意焉耳。意苟至，
则拳石勺水，自足怡悦。苟不在，虽牛山、“琅琊”，感慨生
悲。噫安知天下之佳山水，不有沉埋于草莽之中，而
不易自见如此山者？欤为记以幸。此山之遭，又示夫
好游者不远目前，莫不有佳山水在焉。